จงเสนอไอเดีย พยากรณ์ตลาดการเงินและธีมลงทุนปี 2022 หน่อย
ในปี 2022 ตลาดกลับด้าน กลายเป็นมองว่า DM จะฟื้นตัวดีกว่า EM นโยบายการเงินจะเข้มงวดขึ้น และดอลลาร์จะแข็งค่า

Consensus ประเมินกำไรของบริษัทใน S&P500 และ STOXX 600 จะเพิ่มขึ้นอีก 15-25% สวนทางกับฝั่ง EM ที่คาดว่ารายได้จะโตไม่ถึงสองหลัก บอนด์ยีลด์สหรัฐอายุสิบปีจะปรับขึ้นไปที่ระดับ 2.1% (บวก 60bps) และเงินดอลลาร์แข็งค่า เมื่อเทียบกับสกุลเงินหลัก ซึ่งในปี 2022 ขอ “มองต่าง” ทั้งหมด

อย่างแรกคือบอนด์ยีลด์ มองว่าตลาดเชื่อธนาคารกลางมากเกินไป

ประเด็นหลักในปี 2022 ไม่ใช่เรื่องระยะสั้นอย่าง “เงินเฟ้อ” แต่เป็น “ระดับหนี้” ที่เป็นผลกระทบเชิงโครงสร้างของสหรัฐหลังวิกฤติ

ด้วย Private และ Government debt เพิ่มขึ้นมากช่วงวิกฤติจนรวมเกือบ 360% ของ GDP ทางออกควรเป็นคือการปล่อยเงินเฟ้อให้สูง นานพอที่จะลดหนี้ลง ไม่เช่นนั้น การขึ้นดอกเบี้ยจะสร้างภาระค่าใช้จ่ายมากเกินไปกับเศรษฐกิจ แต่ในทางกลับกัน ถ้าเงินเฟ้อสูง Valuation ของตลาดทุนก็จะถูกกดดันทั้งปี ทำให้ตลาดต้องอยู่ในโหมดระวังตัวและถือบอนด์ต่อไป

ด้วยเหตุผลเหล่านี้ จึงพยากรณ์ว่ายีลด์ควรต่ำกว่าที่ตลาดคิด

ต่อมาคือดอลลาร์ ตลาดมองเรื่องความต่างของนโยบายการเงิน แต่กลับระวังการเมืองมากกว่า

ดอลลาร์เป็นตัวแปรที่คาดการณ์ยาก ต้องเดาทั้งความต่างของดอกเบี้ยและเศรษฐกิจระหว่างสหรัฐกับทั่วโลกพร้อมกัน แต่ถ้านโยบายการเงินไม่เข้มงวดอย่างที่ตลาดคิด หรือสหรัฐไม่ได้มีการกระตุ้นเพิ่มเติม ดอลลาร์ก็ควรมีโอกาสอ่อนค่าลง

ความเสี่ยงที่จะทำให้เข้าทางผิด คือตลาดเข้าสู่โหมด Risk-off และเลือกดอลลาร์เป็นสินทรัพย์ปลอดภัย แต่กรณีดังกล่าว มักเกิดขึ้นในช่วงที่การเมืองสหรัฐแข็งแกร่งกว่าที่อื่น กลับข้างกับปี 2022 ที่จะมีการเลือกตั้ง Mid-term ขณะที่คะแนนความนิยมของ Joe Biden กำลังตกต่ำ ถ้าให้เลือกตอนนี้ เงินเยน หรือทองคำ ควรเป็น Safe Haven ที่ดีกว่าในปีหน้า
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน